**Szám:** 1-4/2019. 12. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2019. március 28-i rendes, nyilvános ülésére**

**Tárgy:** Köznevelési intézményátszervezések véleményezése

**Tisztelt Képviselő testület!**

A Zalaegerszegi Tankerületi Központ igazgatója a 2019. március 06-án kelt levelében megkereséssel fordult Zalaszentgrót Város Önkormányzata felé köznevelési intézmények - alábbiakban részletezett - tervezett átszervezésével kapcsolatban:

**I.**

**Deák Ferenc Általános Iskola, Gimnázium és Alapfokú Művészeti Iskola** (8790 Zalaszentgrót, Kossuth Lajos u. 11.)

**Az átszervezés kategóriája:** a többi tanulóval együtt nevelhető, oktatható sajátos nevelési igényű gyermekek, tanulók nevelése-oktatásának felvétele.

**Az átszervezés leírása:** Az érintett köznevelési intézmény jelenleg hatályos szakmai alapdokumentuma a székhelyintézmény tekintetében az **általános iskolai** nevelés-oktatás alapfeladatnál nem tartalmazza a mozgásszervi fogyatékos, illetve az érzékszervi (hallási, látási) fogyatékos gyermekek integrált nevelését-oktatását. Az intézményben adottak a törvény által előírt feltételek (humánerőforrás utazó gyógypedagógiai, utazó konduktori hálózat keretein belül, tárgyi és infrastrukturális feltételek, integráló attitűd stb.) és az intézménynek jelenleg is van ezen akadályozottsággal rendelkező tanulója. Ennek értelmében indokolt az intézményben a többi gyermekkel együtt nevelhető, oktatható sajátos nevelési igényű gyermekek, tanulók nevelésének-oktatásának fogyatékosság típusa szerinti bővítése.

**II.**

**Deák Ferenc Általános Iskola, Gimnázium és Alapfokú Művészeti Iskola** (8790 Zalaszentgrót, Kossuth Lajos u. 11.)

**Az átszervezés kategóriája:** a többi tanulóval együtt nevelhető, oktatható sajátos nevelési igényű gyermekek, tanulók nevelése-oktatásának felvétele.

**Az átszervezés leírása:** Az érintett köznevelési intézmény jelenleg hatályos szakmai alapdokumentuma a székhelyintézmény tekintetében a **gimnáziumi** nevelés-oktatás alapfeladatnál nem tartalmazza a mozgásszervi fogyatékos, illetve az érzékszervi (hallási, látási) fogyatékos gyermekek integrált nevelését-oktatását. Az intézményben adottak a törvény által előírt feltételek (humánerőforrás utazó gyógypedagógiai, utazó konduktori hálózat keretein belül, tárgyi és infrastrukturális feltételek, integráló attitűd stb.) és az intézménynek jelenleg is van ezen akadályozottsággal rendelkező tanulója. Ennek értelmében indokolt az intézményben a többi gyermekkel együtt nevelhető, oktatható sajátos nevelési igényű gyermekek, tanulók nevelésének-oktatásának fogyatékosság típusa szerinti bővítése.

**III.**

**Deák Ferenc Általános Iskola és Gimnázium Erkel Ferenc Alapfokú Művészeti Iskolája** (8790 Zalaszentgrót, Ifjúság u. 2.)

**Az átszervezés kategóriája:** a többi tanulóval együtt nevelhető, oktatható sajátos nevelési igényű gyermekek, tanulók nevelése-oktatásának felvétele.

**Az átszervezés leírása:** Az érintett köznevelési intézmény jelenleg hatályos szakmai alapdokumentuma a tagintézmény ügyviteli telephelye tekintetében az általános iskolai nevelés-oktatás alapfeladatnál nem tartalmazza a mozgásszervi fogyatékos, illetve az érzékszervi (hallási, látási) fogyatékos gyermekek integrált nevelését-oktatását. Az intézményben adottak a törvény által előírt feltételek (humánerőforrás utazó gyógypedagógiai, utazó konduktori hálózat keretein belül, tárgyi és infrastrukturális feltételek, integráló attitűd stb.). Ennek értelmében indokolt az intézményben a többi gyermekkel együtt nevelhető, oktatható sajátos nevelési igényű gyermekek, tanulók nevelésének-oktatásának fogyatékosság típusa szerinti bővítése.

**IV.**

**Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény** (8790 Zalaszentgrót, Zala u. 1.)

**Az átszervezés kategóriája:** sajátos nevelési igényű tanulók gyógypedagógiai, konduktív pedagógiai nevelési-oktatási intézményben, óvodai csoportban, iskolai osztályban, kollégiumi csoportban történő nevelése-oktatásának, foglalkoztatásának felvétele.

**Az átszervezés leírása:** Az érintett köznevelési intézmény jelenleg hatályos szakmai alapdokumentuma nem tartalmazza az érzékszervi (hallási, látási) fogyatékos, mozgásszervi fogyatékos, beszédfogyatékos, egyéb pszichés zavarral küzdők, valamint a halmozottan fogyatékos gyermekek integrált nevelését-oktatását. Az intézményben adottak a törvény által előírt feltételek (humánerőforrás utazó gyógypedagógiai, utazó konduktori hálózat keretein belül, tárgyi és infrastrukturális feltételek, integráló attitűd stb.) és az intézménynek jelenleg is van ezen akadályozottsággal rendelkező tanulója. Ennek értelmében indokolt az intézmény alapdokumentumában - az általános iskolai nevelés-oktatás, a kollégiumi ellátás, a szakiskolai nevelés-oktatás, illetve a készségfejlesztő iskolai nevelés-oktatás alapfeladatokhoz kapcsolódóan - a sajátos nevelési igényű tanulók gyógypedagógiai nevelésének-oktatásának fogyatékosság típusa szerinti bővítése.

Az intézményátszervezések eljárásrendjét a nemzeti köznevelésről szóló 2011. évi CXC. törvény (a továbbiakban: Nkt.) 83-84. §-ai tartalmazzák.

Az Nkt. 83. § (2) bekezdés a) pontja értelmében a fenntartó e törvényben foglalt keretek között – a tankerületi központ, valamint az állami felsőoktatási intézmény által fenntartott köznevelési intézmény kivételével – dönt a köznevelési intézmény létesítéséről, nevének megállapításáról, gazdálkodási jogköréről, átszervezéséről, megszüntetéséről, alapfeladatának módosításáról, fenntartói jogának átadásáról.

Az Nkt. 83. § (3) bekezdés b) pontja értelmében a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a (4) bekezdésben foglaltak véleményét. Az Nkt. 83. § (4) bekezdés h) pontja a vagyonkezelésében levő ingatlan tulajdonos önkormányzata véleményének beszerzését írja elő.

Figyelembe véve tankerületi igazgató úr - az érintett vezetőkkel való egyeztetést követően kialakított - szakmai állásfoglalását, a tervezett intézményátszervezéseket magam is indokoltnak tartom.

A Humán Ügyek Bizottsága az előterjesztést a 2019. március 21-én tartott ülésén megtárgyalta, a 8/2019. (III. 21.) számú határozatával elfogadta és a T. Képviselő-testület részére elfogadásra javasolja.

Kérem a T. Képviselő-testületet, hogy az előterjesztést szíveskedjen megtárgyalni, majd azt követően az alábbi határozati javaslatot elfogadni:

**Határozati javaslat**

I. Zalaszentgrót Város Önkormányzatának Képviselő-testülete a Deák Ferenc Általános Iskola, Gimnázium és Alapfokú Művészeti Iskola (8790 Zalaszentgrót, Kossuth Lajos u. 11.) fenntartó által tervezett - az intézményben a többi gyermekkel együtt nevelhető, oktatható sajátos nevelési igényű gyermekek, tanulók nevelésének-oktatásának fogyatékosság típusa szerinti bővítései iránti - átszervezésével egyetért.

II. Zalaszentgrót Város Önkormányzatának Képviselő-testülete a Deák Ferenc Általános Iskola és Gimnázium Erkel Ferenc Alapfokú Művészeti Iskolája (8790 Zalaszentgrót, Ifjúság u. 2.) fenntartó által tervezett - az intézményben a többi gyermekkel együtt nevelhető, oktatható sajátos nevelési igényű gyermekek, tanulók nevelésének-oktatásának fogyatékosság típusa szerinti bővítése iránti - átszervezésével egyetért.

III. Zalaszentgrót Város Önkormányzatának Képviselő-testülete a Koncz Dezső Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény (8790 Zalaszentgrót, Zala u. 1.) fenntartó által tervezett - az intézményben a sajátos nevelési igényű tanulók gyógypedagógiai nevelésének-oktatásának fogyatékosság típusa szerinti bővítése iránti - átszervezésével egyetért.

A Képviselő-testület felkéri Baracskai József polgármestert, hogy a döntésről a Zalaegerszegi Tankerületi Központ igazgatóját tájékoztatni szíveskedjen.

**Határidő:** azonnal

**Felelős:** Baracskai József polgármester

**Zalaszentgrót**, 2019. március 12.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző